রাষ্ট্রপুঞ্জের মঞ্চে পাকিস্তানকে ধুয়ে দিল ভারত

ওয়েব ডেস্ক: সিন্ধু জলবন্টন চুক্তি বাতিল সহ একাধিক কূটনৈতিক পদক্ষেপ নেওয়ার পর এবার রাষ্ট্রপুঞ্জের (United Nations) মঞ্চে পাকিস্তানকে (Pakistan) ‘দুর্বৃত্ত দেশ’ বলে আখ্যা দিল ভারত (India)। পহেলগামে জঙ্গি হামলার (Pahalgam Terror Attack) পর ভারতের তরফে স্পষ্ট ভাষায় বলা হয়, “পাকিস্তান একটি সন্ত্রাসবাদ পোষণকারী রাষ্ট্র।” এই আন্তর্জাতিক মঞ্চে পাকিস্তানের বিরুদ্ধে বিশ্বজুড়ে জঙ্গি কার্যকলাপকে প্রশ্রয় দেওয়ার অভিযোগও তোলা হয়।

রাষ্ট্রপুঞ্জে ভারতের প্রতিনিধি যোজনা, পাকিস্তানের প্রতিরক্ষামন্ত্রী খাওয়াজা আসিফের একটি পুরনো স্বীকারোক্তির প্রসঙ্গ তুলে ধরেন, যেখানে তিনি বলেছিলেন, “গত তিন দশক ধরে আমরা সন্ত্রাসবাদকে অর্থ, অস্ত্র ও প্রশিক্ষণ দিয়ে সাহায্য করেছি। এটা আমাদের ভুল ছিল, যার খেসারত আজও দিচ্ছি।” এই স্বীকারোক্তিকে সামনে এনে ভারতের দাবি, “এটি শুধুমাত্র পাকিস্তানের আসল মুখ নয়, বরং বিশ্বের কাছে দীর্ঘদিনের সত্যের স্বীকৃতি।”

আরও পড়ুন: কী হবে এবার? পাকিস্তানি বিমানের জন্য আকাশপথ বন্ধের পথে ভারত! নিষিদ্ধ পাক জাহাজও

উল্লেখ্য, গত ২২ এপ্রিল পহেলগামে জঙ্গি হামলায় ২৫ জন নিরীহ পর্যটক এবং এক স্থানীয় নাগরিক প্রাণ হারান। সেনার পোশাকে ছদ্মবেশে জঙ্গিরা ধর্ম জিজ্ঞাসা করে বেছে বেছে হত্যা করে বলে জানা যায়। প্রাথমিকভাবে হামলার দায় স্বীকার করে লস্কর-ই-তইবার সহযোগী সংগঠন ‘দ্য রেজিস্ট্যান্স ফ্রন্ট’, যদিও পরে তারা তা অস্বীকার করে। তদন্তে উঠে এসেছে, মদতেই কাশ্মীরের মাটিতে একাধিক সংগঠন সক্রিয় হয়ে উঠেছে।

তাই ভারতের আরেক প্রতিনিধি, প্যাটেল, রাষ্ট্রপুঞ্জে বক্তব্য রাখতে গিয়ে বলেন, “একদিকে পাকিস্তান সন্ত্রাস ছড়ায়, অন্যদিকে আন্তর্জাতিক মঞ্চকে ব্যবহার করে ভারতের বিরুদ্ধে ভিত্তিহীন অভিযোগ তোলে। এই দুইমুখো নীতি বিশ্বকে বিভ্রান্ত করার চেষ্টা মাত্র।” শুধু তাই নয়, ভারত রাষ্ট্রপুঞ্জকে ধন্যবাদ জানিয়ে ভারতের প্রতিনিধি বলেন, “রাষ্ট্রপুঞ্জের এই পদক্ষেপ প্রমাণ করে তারা সন্ত্রাসবাদের বিরুদ্ধে ‘জিরো টলারেন্স’ নীতিতে অটল।”